**Anna Tšakvetadze** (ven. Анна Джамаловна Чакветадзе, s. 5. maaliskuuta 1987 Moskova, Neuvostoliitto) on venäläinen tennispelaaja. Syyskuussa 2007 hän saavutti uransa korkeimman listasijoituksen WTA:n kaksinpelirankingissa ollessaan viides.

Ura
---

Tšakvetadze aloitti tenniksen peluun kahdeksan vuoden iässä äitinsä innostamana. Tšakvetadzen pelasi ensimmäisen ITF-junioriturnauksensa 2001 Minskissä, pudoten ensimmäisellä kierroksella. Ensimmäisen ITF-junioriturnausvoittonsa hän sai nelinpelissä Irina Kotkinan kanssa 2002 Istanbulissa. Kaudella 2003 voitti Bavarian Junior Challengen. Junioriuran loppusaldo oli kaksinpeleissä 67 voittoa, 19 tappiota, nelinpelissä 22-14. Korkeimmillaan Tšakvetadzen junioriranking oli 22. joulukuuta 2003 eli samana vuonna, jona hän siirtyi ammattilaiseksi.

Heti ensimmäisessä Grand Slam -turnauksessaan (ja vasta kolmannessa WTA-turnauksessaan), vuoden 2004 US Openissa Tšakvetadze pudotti kolmanneksi sijoitetun Anastasija Myskinan ja eteni 3. kierrokselle. Tällä hän jakaa Serena Williamsin kanssa toisen tilan nopeimmin WTA-urallaan top-10-pelaajan pudottaneiden pelaajien listalla. Hän murtautui WTA-rankingissa 100 parhaan joukkoon syyskuussa 2004 ja 50 parhaan joukkoon kesäkuun alussa 2005. Kaudella 2007 Tšakvetadze voitti neljä turnausta. Hän raivasi tiensä ensimmäistä kertaa Grand Slam -turnauksen välieriin Yhdysvaltain avoimissa, jossa hävisi epätasaisen esityksen jälkeen Svetlana Kuznetsovalle. Helmikuussa 2008 Tšakvetadze oli paras Pariisin halliturnauksessa voitettuaan finaalissa Ágnes Szávayn. Tšakvetadzen viimeisin WTA-voitto on heinäkuulta 2010, jolloin hän voitti Banka Koper Slovenia Openin finaalissa Johanna Larssonin.

Tšakvetadze saavutti WTA-kiertueella yksinpelissä 232 voittoa ja 153 tappiota. Tšakvetadze ilmoitti uransa lopettamisesta syyskuussa 2013 selkävaivojen vuoksi.

Turnausvoitot
-------------

### Kaksinpelit (8)

|  |
| --- |
| **Avain** |
| Grand Slamit (0) |
| WTA-mestaruusturnaukset (0) |
| I-taso (1) |
| II-taso (2) |
| III-taso (3) |
| IV-taso (2) |

|  |  |  |  |  |  |
| --- | --- | --- | --- | --- | --- |
| **Nro** | **Pvm** | **Turnaus** | **Kenttä** | **Vastustaja** | **Tulos** |
| 1. | 25. syyskuuta, 2006 | Kiina Guangzhou | Kova | Espanja Anabel Medina Garrigues | 6-3, 6-4 |
| 2. | 15. lokakuuta, 2006 | Venäjä Kremlin Cup | Matto | Venäjä Nadja Petrova | 6-4, 6-4 |
| 3. | 12. tammikuuta, 2007 | Australia Hobart | Kova | Venäjä Vasilisa Bardina | 6-3, 7-6(7-3) |
| 4. | 17. kesäkuuta, 2007 | Alankomaat Rosmalen | Ruoho | Serbia Jelena Janković | 7-6(7-2), 3-6, 6-3 |
| 5. | 22. heinäkuuta, 2007 | Yhdysvallat Cincinnati | Kova | Japani Akiko Morigami | 6-1, 6-3 |
| 6. | 29. heinäkuuta, 2007 | Yhdysvallat Stanford | Kova | Intia Sania Mirza | 6-3, 6-2 |
| 7. | 10. helmikuuta 2008 | Ranska Pariisi | Matto | Unkari Ágnes Szávay | 6–3, 2–6, 6–2 |
| 8. | 25. heinäkuuta 2010 | Slovenia Portorož | Kova | Ruotsi Johanna Larsson | 6–1, 6–2 |

Muuta
-----

Anna Tšakvetadze puhuu venäjää sekä englantia. Häntä valmentaa Cristian Kordasz. Suosikkialustakseen pelaaja on maininnut ruohokentät.

Lähteet
-------

1. 1 2  WTA:n kotisivutView and modify data on Wikidata. Tieto on haettu Wikidatasta.
2. ↑  Anna CHAKVETADZE ITF.  Arkistoitu 24.5.2019. Viitattu 15.7.2019. (englanniksi)
3. ↑  Former world no. 5 Anna Chakvetadze announces her retirement from the game tennisworldusa.org.  Arkistoitu 27.4.2014. Viitattu 27.4.2014. (englanniksi)
4. ↑  WTA Players Info Anna Chakvetadze *wtatennis.com*. Viitattu 25.9.2011.

Aiheesta muualla
----------------

* Anna Tšakvetadze WTA:n sivuilla (englanniksi)